Humour | Protea Boekhuis - Part 2
Philip de Vos se verse en toonsettings vervat in Helena Conradie se jongste album
by Protea Boekhuis on Apr 26th, 2013 Tweet
Philip de Vos is 'n gewilde skrywer van verse en lirieke en dus het Helena Conradie baie van sy kinderliedjie-toonsettings op haar jongste musiekalbum ingesluit.
Kinderliedjies moenie geringskat word nie. Dit verg insig en aanvoeling om oorspronklike liedjies vir kinders te skryf – liedjies waarna selfs volwassenes met 'n glimlag op die gesig kan luister.
Philip de Vos ken dié kuns. En Helena Conradie ken dit ook.
De Vos het ook onlangs 'n 'n nuwe gedig op Versindaba gepubliseer. Die meegaande foto verleen bykomende konteks tot die gedig.
Video: Philip de Vos lees van sy verse voor wat by Woordfees 2013 opgevoer gaan word
by Protea Boekhuis on Mar 1st, 2013 Tweet
Philip de Vos se gewilde rympies en limerieke vind hierdie jaar by die Woordfees ook in die teater gestalte in die toneelstuk Boetie, dit is tyd vir bid as 'n seekoeikoei op jou skoot kom sit.
Die Burger het by De Vos gaan kuier en hy het vir hulle van sy verse voorgelees:
Philip de Vos Chats About His Love of Mozart with ClassicSA
by Protea Boekhuis on Jan 15th, 2013 Tweet
Philip de Vos is well-known for his love of classical music – especially that of Mozart. ClassicSA spoke to him about the radio programme on Mozart's life and work that De Vos produced for RSG. He said that creating the 13 episodes of 50 minutes each was the hardest he has worked in his entire life:
Complete interview: ClassicSA
Kop op 'n blok by Philip de Vos
Sonya van Schalkwyk-Barrois gesels oor haar vertaling van Asterix die Galliër
by Protea Boekhuis on Dec 18th, 2012 Tweet
Protea Boekhuis het onlangs aangekondig dat hulle die hele Astrix-reeks nuut in Afrikaans gaan vertaal en uitgee. Asterix die Galliër behoort eersdaag op die rakke te wees.
Rapport se Pieter Malan het met die vertaler, Sonya van Schalkwyk-Barrois, oor die projek gepraat. Van Schalkwyk-Barrois verduidelik in die onderhoud waarom sommige van die bekende Asterix-plekname vertaal word in die Afrikaanse weergawe en ook hoe hulle gemaak het met kultuurgebonde grappies:
Hoe pak 'n mens 'n uitdagende vertaling soos Asterix aan? Kyk jy na die Engelse of ou Afrikaanse vertalings terwyl jy werk?
Ek verkies om aanvanklik net na die Frans te kyk en die grappies in die oorspronklike gees te verstaan, en dit dan weer te gee sonder om beïnvloed te word.
Philip de Vos wonder in sy jongste bloginskrywing waarom alles ontleed moet word
by Protea Boekhuis on Dec 11th, 2012 Tweet
In sy jongste blog vir Versindaba vertel Philip de Vos hoe sy toevallige foto van seuns wat in 'n swembad spring heelwat kommentaar op Facebook uitgelok het oor die storie agter dié beeld. Dit het hom laat wonder waarom alles altyd ontleed moet word. De Vos meen 'n mens moet "alleen die foto as foto beskou".
Wat is presies die doel van my plek op 'n literêre blog? Is dit om allerhande slim dinge oor die letterkunde, veral oor die poësie kwyt te raak, of verval dit dalk later in 'n tipe Facebook inskrywing om te laat weet wat ek vanoggend vir ontbyt geëet het en by watter restaurant. En alles vergesel van 'n foto van die cappucino waarmee ek afgesluit het?
Philip de Vos deel 'n visserige foto en gedigte op Versindaba
by Protea Boekhuis on Dec 7th, 2012 Tweet
Vertaler en digter Philip de Vos het onlangs op sy Versindaba-blog twee gedigte uit van sy vorige digbundels gepubliseer. Saam met sy vis-foto vorm dié twee "vis-versies" die tema vir dié bloginskrywing. Lees spitsvondige bloginskrywings deur De Vos in die bundel Kop op 'n blok:
met g'n begin of einde
Philip de Vos wys die poskaart wat Ray Bradbury aan hom gestuur het
by Protea Boekhuis on Jun 14th, 2012 Tweet
In sy mees onlangse bloginskrywing op Versindaba vertel Philip de Vos van die eerste keer toe hy met die werk van Ray Bradbury kennis gemaak het, die bewonderaarsbrief wat hy aan dié bekende Amerikaanse skrywer gestuur het en die poskaart wat Bradbury (sowaar!) teruggestuur het. Bradbury het op Dinsdag 5 Junie 2012 gesterf.
Volledige bloginskrywing: Versindaba
Foto te danke aan Philip de Vos, via Versindaba
Potgooi: Philip de Vos gesels oor Kop op 'n blok en lees uit die boek voor
by Izak on May 11th, 2012 Tweet
Philip de Vos sien sy nuwe boek, Kop op 'n blok, nie heeltemal as 'n outobiografie nie, maar hierdie versameling bloginskrywings, wat oorspronklik op Versindaba verskyn het, verwys wel telkens na sy persoonlike verlede.
"Ek is nie seker nie, maar ek het gehoor dat hoe ouer 'n mens raak, hoe helderder is jou verlede, terwyl jou hede nie meer vir jou so belangrik is nie," het De Vos in 'n onderhoud met Joan Hambidge op die RSG-program Skrywers en Boeke gesê. "Maar onthou ek dit altyd presies soos dit werklik gebeur het? Ek weet nie…"
Hambidge en De Vos gesels in die volgende potgooi oor die nostalgiese elemente in Kop op 'n blok, insluitende die herinneringe aan verskeie bekendes, soos Cecilia Wessels en Anna Neethling-Pohl. De Vos lees ook sy essay oor Karel Schoeman uit Kop op 'n blok voor.
Die onderhoud begin ongeveer op die 25 minute merk:
Joan Hambidge gesels met Philip de Vos oor Kop op 'n blok [ 0:01 ] Play Now | Play in Popup | Download
Herman Lategan gesels met Philip de Vos oor Kop op 'n blok (Plus: Resensie)
by Izak on May 7th, 2012 Tweet
Toe Herman Lategan onlangs vir Philip de Vos gevra het wat die geheim van 'n goeie blog is, het hy geantwoord dat hy "geen idee" het nie. Tog het De Vos se blog op Versindaba, wat hy sedert 2009 byhou, lesers so vermaak dat Protea Boekhuis van sy bloginskrywings in die boek Kop op 'n blok versamel het.
In die kort onderhoud met Lategan vir Rapport gee De Vos egter toe dat sy geheim seker maar sy eiesoortige humor en "selfspot" is. "Ek reken 'n mens moet jouself nooit te ernstig opneem nie."
Lees Lategan se resensie van Kop op 'n blok, sowel as die vraag-en-antwoord-sessie met De Vos:
HL: Hoe het jou blog op Versindaba ontstaan?
PdV: Die blog het begin toe Louis Esterhuizen en Marlise Joubert my gevra het om 'n gereelde blog te skryf. Waarom weet ek nou nog nie, want ek het gereken ek pas nie op so 'n blad in nie. Ek is ongelukkig geensins intellektueel ingestel nie en kan nie eens aan slim gesprekke deelneem nie. Ek het ook nie werklik 'n kennis van die moderne stand van letterkunde nie.
In De Vos se mees onlangse bloginskrywing sê hy dat hy oordrewe glimlagte op foto's nie vertrou nie: